ବେନାଜେପ୍ରିଲ୍, ଏକ ବ୍ୟବସାୟୀକ ନାମ ଲୋଟେନସିନ, ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ସମ୍ବନ୍ଧୀୟ ବୃକ୍‌କ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପର ପ୍ରାରମ୍ଭିକ ଅବସ୍ଥାରେ ଏହା ଏକ ଯୁକ୍ତିଯୁକ୍ତ ଚିକିତ୍ସା  ଏହା ପାଟିରେ ଦିଆଯାଏ  ବେନାଜେପ୍ରିଲ୍ / ହାଇଡ୍ରୋକ୍ଲୋରୋଥିଆଜାଇଡ ଏବଂ ଆମ୍ଲୋଡିପାଇନ/ ବେନାଜେପ୍ରିଲ୍ର ମିଶ୍ରଣ ସଂସ୍କରଣଗୁଡ଼ିକ ମଧ୍ୟ ଉପଲବ୍ଧ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ କରିବା, ମୁଣ୍ଡ ବୁଲାଇବା, କାଶ, ଏବଂ ଠିଆହେଲା ବେଳେ ମୁଣ୍ଡ ହାଲୁକା ଲାଗେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ନିମ୍ନ ରକ୍ତଚାପ, ଉଚ୍ଚ ରକ୍ତ ପୋଟାସିୟମ୍ ଏବଂ ଆଞ୍ଜିଓଇଡିମା ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁକୁ କ୍ଷତି ପହଞ୍ଚାଇପାରେ କିନ୍ତୁ ସ୍ତନ୍ୟପାନ କରାଇବା ଠିକ୍ ହୋଇପାରେ  ଏହା ଏକ ଏସିଇ ନିଷ୍କ୍ରିୟକାରୀ ଔଷଧ ଯାହା ରେନିନ-ଆଞ୍ଜିଓଟେନସିନ-ଆଲଡୋଷ୍ଟିରନ ପ୍ରଣାଳୀର କାର୍ଯ୍ୟକଳାପ ହ୍ରାସ କରି କାର୍ଯ୍ୟକ୍ଷମ ହୁଏ  ବେନାଜେପ୍ରିଲ ୧୯୮୧ ମସିହାରେ ପେଟେଣ୍ଟ୍ ହୋଇଥିଲା ଏବଂ ୧୯୯୦ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏହାର ଏକ ମାସର ଯୋଗାଣ ଖର୍ଚ୍ଚ ପ୍ରାୟ ୧.୩୨ ଆମେରିକୀୟ ଡଲାର ଥିଲା । ୨୦୧୭ ମସିହାରେ ଏହା ୧୦୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଯାହାର ଯୁକ୍ତରାଷ୍ଟ୍ରରେ ସାତ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା 